ՏԵՂԵԿԱՆՔ – ՀԻՄՆԱՎՈՐՈՒՄ

**Ընթացիկ իրավիճակը և իրավական ակտի ընդունման անհրաժեշտությունը**

 <<Պետական սահմանի մասին>> օրենքում լրացում կատարելու մասին>> օրենքի նախագծի ընդունման անհրաժեշտությունը պայմանավորված է այն հանգա­ման­քով, որ ներկայումս օրենքով կանոնակարգված չէ Հայաստանի Հանրապետության պե­տական սահմանի սահմանային շերտում տեսալուսանկարահանող սարքերի և ան­օ­դա­­­չու թռչող սարքերի օգտագործումը: Սահմանամերձ բնակավայրի բնակիչների կամ զբոսաշրջիկների կողմից կատարվող նկարահանումները տեսալուսանկարահանող սար­քերի և անօդաչու թռչող սարքերի միջոցով, չեն վրիպում սահմանակից պետության սահմանապահ ծառայության ներկայացուցիչների ուշադրությունից, որն իր հեր­թին վեր­ջին­ներիս կողմից նշված գործողությունների վերաբերյալ բողոքի արտահայ­տման տե­ղիք է տալիս:

Բացի այդ, տեսալուսանկարահանող սարքերի և անօդաչու թռչող սարքերի օգ­­տա­գործումը կարող է խիստ բացասական անդրադառնալ Հայաստանի Հանրա­պե­տության պետական սահ­մ­անի պահպանմանը, որի կապակցությամբ նպա­տա­կա­հարմար է սահմանային շերտում տեսալուսանկարահանող սարքերի՝ այդ թվում անօդա­չու թռչող սարքերի օգտագործման համար կիրառել որոշակի սահմա­նափա­կում­ներ:

**Առաջարկվող կարգավորման բնույթը**

Սահմանային շերտում տեսալուսանկարահանող սարքերի՝ այդ թվում անօդաչու թռչող սարքերի օգտագործումն արգելելու նպատակով առաջարկվում է <<Պետական սահմանի մասին>> օրենքի 221 հոդվածի 1-ին մասի <<զ>> ենթակետում կատարել համապատսխան լրացում և արգելել առանց համապատասխան թույլտվության օգտա­գործել անօդաչու թռչող սարքեր, տեսալուսանկարահանել սահմանակից պետության տա­րածքը, սահմանային շերտում տեղակայված ինժեներական կառույցները և արգե­լա­փա­կոցները, սահմանապահ զորքերի կողմից օգտագործվող շենքեր, շինությունները, դիտ­աշտարակները, տրանսպորտային միջոցները:

**Ակնկալվող արդյունքը**

<<Պետական սահմանի մասին>> օրենքում լրացում մասին>> օրենքի նա­խագծի ընդունմամբ կկանոնակարգվի տեսալուսանկարահանող սարքերի և ան­օդա­­չու թռչող սարքերի օգտագործումը Հայաստանի Հանրապետության պետական սահ­­մանի սահմանային շեր­տում:

Ազգային անվտանգության ծառայություն